Wong-wong padha nganggep penyu ya iku salah sawijiné kéwan segara sing nduwèni akèh kaluwihan. Kajaba tempurungé sing narik kawigatèn kanggo barang kerajinan, dagingé uga enak manawa digawé saté penyu sing bisa kanggo obat lan racikan supaya wong wadon tambah ayu. Mliginé ing Tiongkok lan Bali, endhog penyu bisa dipangan. Sanadyan wis ana Peraturan Pamaréntah Nomor 7 taun 1999 babagan Pelestarian Jinis Pelestarian Tumbuhan dan Satwa sing ngayomi kabèh jinis penyu, tetep akèh sing padha mburu penyu. Kanggo ngawekani punahé penyu, mligine penyu blimbing, nagara-nagara wis padha ngayomi papan sing kanggo ngendhog penyu. Salah sawijiné ing Jamursba Medi sing dumunung ing pasisir lor Irian. Pasisir iku wis ditetepaké dadi laladan konservasi. Papan liyané sing didadèkaké ngayomi panyu ya iku ing Kepulowan Derawan, Kalimantan Timur lan ing Tambelan,Bintan.